CELEX: 22020D1609
Language: bg
Date: 2018-05-31 00:00:00
Title: Решение на Съвместния комитет на ЕИП № 105/2018 от 31 май 2018 година за изменение на приложение I (Ветеринарни и фитосанитарни въпроси) към Споразумението за ЕИП [2020/1609]

5.11.2020   
               
               
                  BG
               
               
                  Официален вестник на Европейския съюз
               
               
                  L 368/4
               
            
         РЕШЕНИЕ НА СЪВМЕСТНИЯ КОМИТЕТ НА ЕИП
         № 105/2018
         от 31 май 2018 година
         за изменение на приложение I (Ветеринарни и фитосанитарни въпроси) към Споразумението за ЕИП [2020/1609]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Регламент (ЕС) 2017/1972 на Комисията от 30 октомври 2017 г. за изменение на приложения I и III към Регламент (ЕО) № 999/2001 на Европейския парламент и на Съвета относно програма за наблюдение на болестта хронично линеене при животните от семейство еленови в Естония, Латвия, Литва, Полша, Финландия и Швеция и за отмяна на Решение 2007/182/ЕО на Комисията (1) следва да бъде включен в Споразумението за ЕИП.
                  
               
                     (2)
                  
                  
                     С Регламент (ЕС) 2017/1972 се отменя Решение 2007/182/ЕО на Комисията (2), което е включено в Споразумението за ЕИП и което следва съответно да бъде заличено от Споразумението за ЕИП.
                  
               
                     (3)
                  
                  
                     Настоящото решение се отнася до законодателство относно ветеринарните въпроси. Законодателството по ветеринарните въпроси не се прилага по отношение на Лихтенщайн дотогава, докогато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. По тази причина настоящото решение няма да се прилага по отношение на Лихтенщайн.
                  
               
                     (4)
                  
                  
                     Поради това приложение I към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Глава I от приложение I към Споразумението за ЕИП се изменя, както следва:
            
                        1.
                     
                     
                        В точка 12 (Регламент (ЕО) № 999/2001 на Европейския парламент и на Съвета) от част 7.1 се добавя следното тире:
                        
                                    „—
                                 
                                 
                                    
                                       32017 R 1972: Регламент (ЕС) 2017/1972 на Комисията от 30 октомври 2017 г. (ОВ L 281, 31.10.2017 г., стр. 14).“
                                 
                              
                  
                        2.
                     
                     
                        В текста на адаптацията в точка 12 (Регламент (ЕО) № 999/2001 на Европейския парламент и на Съвета) от част 7.1 се добавя следното:
                        
                                    „Й.
                                 
                                 
                                    След думата „Литва“ в приложение III, глава А, част III.A, точка 1.1 се добавя следното:
                                    „Норвегия,“.“
                                 
                              
                  
                        3.
                     
                     
                        Текстът на точка 46 (Решение 2007/182/ЕО на Комисията) от част 7.2 се заличава.
                     
                  
         
            Член 2
            Текстовете на Регламент (ЕС) 2017/1972 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
         
         
            Член 3
            Настоящото решение влиза в сила на 1 юни 2018 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
         
            Съставено в Брюксел на 31 май 2018 година.
            
               
                  За Съвместния комитет на ЕИП
               
               
                  Председател
               
               Claude MAERTEN
            
         
         
            (1)  ОВ L 281, 31.10.2017 г., стр. 14.
         
            (2)  ОВ L 84, 24.3.2007 г., стр. 373.
         
            (*1)  Без отбелязани конституционни изисквания.